Document ID: 32012R0198

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 198/2012 ΤΗΣ ΕΠΙΤΡΟΠΉΣ
της 8ης Μαρτίου 2012
περί του καθορισμού, για την αλιευτική περίοδο 2012, των ενωσιακών τιμών απόσυρσης και πώλησης των αλιευτικών προϊόντων που απαριθμούνται στο παράρτημα I του κανονισμού (ΕΚ) αριθ. 104/2000 του Συμβουλίου
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, για την κοινή οργάνωση των αγορών των προϊόντων αλιείας και υδατοκαλλιέργειας (1), και ιδίως το άρθρο 20 παράγραφος 3 και το άρθρο 22,
Εκτιμώντας τα ακόλουθα:
(1)
Ο κανονισμός (ΕΚ) αριθ. 104/2000 προβλέπει ότι οι ενωσιακές τιμές απόσυρσης και πώλησης, για κάθε προϊόν που απαριθμείται στο παράρτημα I του εν λόγω κανονισμού, καθορίζονται σε συνάρτηση με τη νωπότητα, το μέγεθος ή το βάρος και την παρουσίαση του προϊόντος, με την εφαρμογή συντελεστή μετατροπής της εκάστοτε κατηγορίας προϊόντος σε ποσό που δεν υπερβαίνει το 90 % της σχετικής τιμής προσανατολισμού.
(2)
Οι τιμές απόσυρσης μπορούν να πολλαπλασιαστούν με συντελεστές προσαρμογής στις ζώνες εκφόρτωσης που είναι πολύ απομακρυσμένες από τα κύρια κέντρα κατανάλωσης της Ένωσης. Οι τιμές προσανατολισμού για την αλιευτική περίοδο 2012 καθορίστηκαν για το σύνολο των προϊόντων που εξετάζονται από τον κανονισμό (ΕΕ) αριθ. 1388/2011 του Συμβουλίου (2).
(3)
Για να μην παρακωλυθεί η λειτουργία του συστήματος παρέμβασης για το έτος 2012, ο παρών κανονισμός πρέπει να ισχύσει αναδρομικά από την 1η Ιανουαρίου 2012.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιευτικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Όπως προβλέπεται στα άρθρα 20 και 22 του κανονισμού (ΕΚ) αριθ. 104/2000, οι συντελεστές μετατροπής που χρησιμοποιούνται για τον υπολογισμό των ενωσιακών τιμών απόσυρσης και πώλησης των προϊόντων που απαριθμούνται στο παράρτημα I του εν λόγω κανονισμού, για την αλιευτική περίοδο 2012, εμφαίνονται στο παράρτημα I του παρόντος κανονισμού.
Άρθρο 2
Οι ενωσιακές τιμές απόσυρσης και πώλησης, οι οποίες ισχύουν κατά την αλιευτική περίοδο 2012, και τα προϊόντα στα οποία αναφέρονται, εμφαίνονται στο παράρτημα II.
Άρθρο 3
Οι τιμές απόσυρσης που ισχύουν για την αλιευτική περίοδο 2012 στις ζώνες εκφόρτωσης που είναι πολύ απομακρυσμένες από τα κύρια κέντρα κατανάλωσης της Ένωσης, οι συντελεστές προσαρμογής που χρησιμοποιούνται για τον υπολογισμό αυτών των τιμών και τα προϊόντα στα οποία αναφέρονται, εμφαίνονται στο παράρτημα III.
Άρθρο 4
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Η απόφαση εφαρμόζεται από την 1η Ιανουαρίου 2012.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Μαρτίου 2012.

Labels: 2
6